પ્રણવ મુખરજીએ ઈન્કમ ટેક્ષની મર્યાદા વધારીને મોંઘવારીમાં પીસાતા દેશવાસીઓને રિઝવવાનો પ્રયત્ન કર્યો હતો. વર્ષ 2012-13ના જાહેર થયેલા બજેટમાં ઈન્કમ ટેક્ષની મર્યાદા 1 લાખ 80 હજારથી વધારીને 2 લાખ કરવામાં આવી છે. જે દેશના આમ નાગરીક માટે ખરેખર ખુશીની વાત છે. જ્યારે 2 લાખથી 5 લાખ પર 10 ટકા ટેક્ષ વસુલવામાં આવશે. તેવી જ રીતે 5 થી 10 લાખની આવક ધરાવનારાઓને 20 ટકા અને 10 લાખથી ઉપરની આવકમર્યાદા ધરાવનારાઓને 30 ટકા ટેક્ષ ભરવો પડશે. ઈન્કમ ટેક્ષમાં ફેરફારની સાથો સાથ તેના સ્લેબમાં પણ ફેરફાર કરવામાં આવ્યો છે. નવી ટેક્ષ મર્યાદાના કારણે 5 લાખની આવક ધરાવનારાઓને 6,180 ની બચત થશે. 9 લાખ સુધીની આવક ધરાવનારાઓને 10, 300 અને 10 લાખની આવક ધરાવનારાઓને 18,450 ની બચત થશે.